Procesele de reciclare a panourilor fotovoltaice sunt momentan de două feluri. Primul este procesul fizic, mecanic, prin care se face separarea materialelor și măcinarea acestora. Al doilea proces de reciclare a panourilor fotovoltaice include separarea materialelor prin procese chimice. De asemenea, se poate realiza și recondiționarea panourilor prin demontare, înlocuirea celulelor afectate și remontare, proces destul de costisitor.